Uudistasin ja küsisin täiesti juhusliku valiku põhjal mõnedelt "näoraamatu" (nii peaks 'facebook' tõlkes olema) sõpradelt, mida nad sellest suhtlusportaalist ootavad ja leiavad? "Eks minulgi ole selles keskkonnas veel uudistamist ja ega täpselt tea ka milliseid  üllatusi selline harali suhtluskond pakkuda võib. Praegu on mulje küll positiivne - suhtlemine on rahulik ja pingevaba," vastas haridusminister Tõnis Lukas, kes seni on ise pöördunud vaid tuttavate poole, kuid vastab enamasti positiivselt ka talle tundmatutele inimestele, kuna soovitakse samuti Facebook'i vahendusel sõbraks saada. "Hea on jälgida, mis on inimestele tähtis või mida nad elus märkavad ja hea on ka oma mõtteile vastukaja saada," tunnistas minister.